Document ID: /roh_data/filtered/fineweb-2-filterrobots_roh.jsonl.gz/17074

In di suenter ses out en il mezfinal da l’Australian Open ha Roger Federer stgarpà il meniscus. Tenor ses agent american, Tony Godsick, stoppia Federer laschar far ina artroscopia. Pervi da sia blessura è Federer sfurzà, da far ina pausa da pliras emnas.
Federer ha da renunziar sin Rotterdam e Dubai
Uschia vegn el a manchentar cun ils turniers dad ATP a Rotterdam e Dubai dus da ses «turniers absolutamain preferids» sco che Roger Federer di en in statement uffizial. El haja dentant buna speranza: «Ils medis punctueschan, che l’operaziun è stada in success. Cun ina buna preparaziun vegn jau da turnar bainprest.»
Federer quinta da returnar al turnier dad Indian Wells en ils Stadis Unids sin il tur dad ATP.
RR novitads 12:00